Rikunarita-ORG/Wikinium huggingface dataset:
# 馬克白

《**馬克白**》（粵拼：maa5 haak1 baak6；英文：Macbeth）係英格蘭劇作家莎士比亞喺 1606 年嗰陣寫嘅一齣悲劇，亦係佢四大悲劇其中一套。呢齣劇個故仔背景設定係設喺蘇格蘭，情節講到主角馬克白受野心蒙蔽，同佢老婆聯手暗殺國王篡位，但係佢嘅呢一個決定，最後令佢陷入萬劫不復嘅境地。

## 嗌法

《**馬克白**》呢齣劇個呔圖係主角個名。

齣劇又有叫《**馬克白嘅悲劇**》（**The Tragedie of Macbeth**）。

呢齣劇背景設定設喺 11 世紀嘅蘇格蘭。蘇格蘭人嘅姓氏成日都會以 **Mac** 開頭：**Mac** 近似粵拼 mek6，用漢字嘅話通常會用**馬**或者**麥**嚟對應；呢三個羅馬字母表示嘅，係蓋爾文入面嘅一個常見詞頭，意思係**仔**噉解，而 **MacXXX** 意思係指 **XXX 個仔**。劇中有多位角色都係個姓以 **Mac** 做開頭嘅，例如係馬克德夫。

## 情節

身為主角嘅馬克白，原本係一位好受人尊敬嘅將軍，有一日佢同佢嘅戰友**班郭**（Banquo）遇到三個巫婆，巫婆作出預言，話馬克白將會成為國王，同時班郭唔會成為國王，但係班郭啲子孫會。及後馬克白將單嘢講咗畀佢老婆（馬克白夫人）聽，兩公婆傾吓傾吓開始心生野望，就暗殺國王，第二朝效忠國王嘅爵士**馬克德夫**（Macduff）發現國王嘅屍首。已故國王個大仔**馬爾康**（Malcolm）驚暗殺佢父皇嘅人跟住會嚟暗殺佢，於是就靜靜雞逃走。經過一輪哄動之後馬克白夫婦趁住權力真空畀馬克白坐上皇位—巫婆嘅預言應驗咗。

|  |  |  |
| --- | --- | --- |
|

|  |
| --- |
| 巫婆：「馬克白會做皇帝！班郭嘅子孫會成為皇帝！」 |
| 巫婆：「馬克白會做皇帝！班郭嘅子孫會成為皇帝！」  |

 |

馬克白做咗國王，開始懷疑先前嘅戰友會同佢爭皇位，尤其係班郭（因為巫婆預言話班郭嘅子孫會做國王），仲派出刺客殺死班郭，不過班郭嗰個十幾歲嘅仔**菲里昂斯**（Fleance）就走甩咗。馬克白驚菲里昂斯會返嚟謀佢個皇位，及後又見到班郭嘅怨靈出現，變到越嚟越偏執，再去搵巫婆求教，巫婆作出預言，話**冇任何由女人嗰度生出嚟嘅人**可以傷害馬克白。馬克白諗住世上所有人都係由女人嗰度生出嚟嘅，就表示自己穩如泰山，於是就繼續佢嘅「大業」，派人去殺馬克德夫嘅家眷。

殺到咁上下，馬克白班敵人終於出手反攻，而帶頭嘅係馬爾康，仲有係啱啱知老婆仔女死咗、滿心悲憤嘅馬克德夫，同時馬克白夫人因為極度內疚而自殺，馬克白完全陷入瘋顛狀態，佢以為自己無敵，就親自上陣面對馬克德夫嘅人馬進攻。打吓打吓，馬克白嘅部隊開始敗退，但係馬克白依然唔肯認輸，仲一路同馬克德夫單挑一路大大聲講：

「呢個世上，冇任何由女人嗰度生出嚟嘅人可以傷到我！」
點知馬克德夫就答：

「我出世嗰陣... 係唔合時噉畀人由阿媽嘅肚嗰度扯出嚟嘅（指剖腹生仔）。」
馬克白知自己誤解咗巫婆講嘅嘢，但依然唔肯投降，仲發爛渣。最後結局係，馬克德夫殺死馬克白，並且斬咗佢個頭落嚟。

而到咗今日（**今日**係指莎士比亞嗰個時代），蘇格蘭王占士六世就係菲里昂斯嘅後代。班巫婆所作出嘅預測，由始至終都完全準確。

## 名句

呢幅畫描繪想象中嘅馬克德夫。佢被指係喺多方面映襯咗馬克白：進入瘋狂狀態嘅馬克白對老婆自殺不以為然，同能夠感受喪妻喪子之痛嘅馬克德夫成鮮明對比。
巫婆嘅預言：

>
> "Be bloody, bold, and resolute. Laugh to scorn
>
> The power of man, for none of woman born
>
> Shall harm Macbeth."
>
> 「做一個染血、大膽同有決心嘅人啦。大笑住噉蔑視
>
> 人嘅力量啦，因為冇任何由女人生出嚟人
>
> 可以傷害得到馬克白。」（粵語意譯）
>
>
>

馬克德夫得知佢老婆仔女畀馬克白殺死咗：

>
> 馬克德夫：
>
>
> "He has no children. All my pretty ones,
> Did you say all? O hell-kite, all?
> What, all my pretty chickens and their dam.
> At one fell swoop?"
> 馬爾康：
>
>
> "Dispute it like a man."
> 馬克德夫：
>
>
> "I shall do so,
> But I must also feel it as a man."
> （粵語意譯如下）
>
> 馬克德夫：
>
>
> 「佢（馬克白）冇仔女。我嗰班可愛嘅仔女，
> 你頭先話全部？噢，天呀，全部？
> 我嗰班可愛嘅雞仔同埋佢哋個阿媽，
> 一吓過全部殺晒？」
> 馬爾康：
>
>
> 「似個男子漢，同佢打返場啦！」
> 馬克德夫：
>
>
> 「我會噉做，
> 但我亦要似個男子漢噉感受（呢股喪妻喪子之痛）。」
>

馬克白得知佢老婆自殺死咗：

>
> "She should have died hereafter.
>
> There would have been a time for such a word.
>
> 「佢遲早都會死㗎啦。
>
> 如果係另一日（我）會有時間講句嘢（哀悼佢）嘅。」（粵語意譯）
>
>
>

## 主題

兩位 19 世紀嘅演員扮馬克白夫婦。
一般認為，呢齣劇最重要嘅主題係講緊「人畀自己嘅野心沖昏頭腦，最後落得悲慘下場」：喺西洋嘅戲劇傳統當中，悲劇嘅典型格局係講主角份人性格上有唔少優點，但係就有某一樣大缺憾（悲劇缺憾），佢嘅呢個缺憾搞到佢做出一個錯誤嘅決定，而呢個決定最後令到佢永不翻身；喺呢套標準之下，《馬克白》係一齣幾典型嘅悲劇—主角馬克白原本係一位好受敬重嘅將軍（有唔少優點），但係佢個人太有野心（悲劇缺憾），呢個缺憾令佢走去暗殺國王（錯誤嘅決定），跟住隨之而起嘅一連串事件搞到佢悲劇收場。於是成個故仔就道出「人太有野心會招致悲慘下場」噉嘅主題。

## 睇吓

* 悲劇
* 莎士比亞嘅劇作

## 連結

* （香港繁體） 如果《馬克白》係用廣東話嚟演...，英語島雜誌
* （英文） 馬克白嘅悲劇，Festival Hong Kong

## 文獻

引用咗嘅學術文獻或者網頁：
# 商湯

| 湯 |
| --- |
| 介紹 |
| 名 | 湯 |
| 廟號 | 太祖 |
| 謚號 | 武王（周武王尊稱） |
| 朝代 / 國家 | 商 |
| 在位 | 前17世紀 |
| 老豆 | 主癸 |

湯
**湯**，又叫**商湯**、**成湯**、**太乙**、**高祖乙**、**啺**（音唐）、**商武王**、**成唐**、**成**，係商嘅建立者兼第一任商王。湯係商族人阿頭，見到天下共主桀將夏管治到民不聊生，就想取代佢嘅共主地位，最終響鳴條之戰打敗桀，夏亡國，商朝建立。

## 生平

湯係主癸個仔。

湯原本係商族阿頭，係桀嘅下屬。湯同有莘氏人結婚之後，開始用有才嘅伊尹同仲虺做丞相，勵精圖治，令到商逐漸變勁。湯一心諗住K.O.夏，佢以亳做首都，派伊尹入夏攞料做奸細。養精蓄銳幾年之後，響亳起兵，對夏宣戰。湯先攻擊夏嘅諸侯國，令到夏冇嗮援軍，最終響鳴條之戰慘敗，夏亡國。湯做咗天下共主，建立商朝。

湯過身之後，由於太子太丁未等到繼位就過身，於是就由太丁細佬外丙繼位做商王。

## 參攷
# 極地守護犬

| 極地守護犬 |
| --- |
|  |
| 資料明細 |
| 導演 | Chris Sanders[\*] |
| 監製 | Erwin Stoff[\*] 占士曼高 |
| 編劇 | Michael Green[\*] |
| 原著 | The Call of the Wild[\*] |
| 主演 | 夏里遜福 奧馬司 Cara Gee[\*] Dan Stevens[\*] 畢利·惠特福[\*] Jean Louisa Kelly[\*] Michael Horse[\*] Karen Gillan[\*] Colin Woodell[\*] Heather McPhaul[\*] Adam Fergus[\*] Stephanie Czajkowski[\*] Abraham Benrubi[\*] Brad Greenquist[\*] Benjamin Hoffman[\*] Aria Lyric Leabu[\*] Greg Tarzan Davis[\*] Karl Makinen[\*] Adam Zastrow[\*] Kirk Geiger[\*] Terry Notary[\*] Paul Mabon[\*] Scott MacDonald[\*] Tim de Zarn[\*] Michael Lanahan[\*] Alex Solowitz[\*] Martin J. Riddell[\*] Wes Brown[\*] Preston Bailey[\*] Larry Cedar[\*] Mac Jarman[\*] Lon Gowan[\*] John Apicella[\*] Troy Dillinger[\*] Anthony Molinari[\*] Scott Thomas Reynolds[\*] |
| 攝影 | Janusz Kamiński[\*] |
| 製片商 | 二十世紀霍士 3 Arts Entertainment[\*] |
| 產地 | 美國 |
| 話 | 英文 法文 |
| 上畫同發行 |
| 上畫日期 | 土耳其：2020年2月21號 德國：2020年2月20號 |

《**極地守護犬**》（英文：The Call of the Wild）係套2020年上畫嘅美國冒險電影，由基斯辛達斯做導演，改編積倫敦嘅1903年英文同名小說《The Call of the Wild》。夏里遜福、嘉倫招莉仁、丹史蒂文斯主演。
# 味之素

味之素|  |
| 類型 | 調味料公司 |
| ISIN | JP3119600009  |
| 開檔 | 1925年12月17號 |
| 總部地址 |  日本東京中央區 京橋一丁目15番1號 |
| 產業 | 食品、氨基酸、醫藥品等製造業及販賣 |
| 網址 |  |

**味之素**（粵拼：mei6 zi1 sou3；日文：**味の素**あじのもと(Ajinomoto)）係日本東京一公司兼老牌企業，1925年12月17號成立，喺中央區京橋一丁目15番1號。間嘢主要出帶味精成份嘅調味料為主。

## 出面網頁

* 味之素嘅官方網站
* 味之素嘅Facebook頁

* cooking\_ajinomoto嘅Instagram頁